open-index/open-wikipedia-markdown huggingface dataset:
Efebofilie

[thumb|240px|Erastes (minnaar) en Eromenos (geliefde) soen. Attiese [Rooifiguurstyl|rooifiguurbeker, omstreeks 480&nbsp;v.C.]]

**Efebofilie** is die seksuele voorkeur vir middel- tot laattieners (ná puberteit; gewoonlik 15 tot 19 jaar oud). Die term word sedert die laat 19de of vroeg 20ste eeu gebruik. 

In navorsing word spesifieke terme vir chronofilies gebruik, soos efebofilie vir tieners van 15 tot 19 jaar, hebefilie vir tieners tydens puberteit en pedofilie vir ’n voorkeur uitsluitlik vir kinders voor puberteit. en die Pakistanse geleerde Tariq Rahman, wat gemeen het dit behoort veral gebruik te word met betrekking tot homoseksualiteit wanneer gepraat word van die erotiese belangstelling van volwasse mans in jong seuns in Persiese, Turkse en Oerdoe-letterkunde. Die term is daarna deur Ray Blanchard gebruik vir mans met ’n voorkeur vir seuns van 15 tot 19 jaar. 

Hoewel efebofilie nie ’n psigiatriese diagnose is nie,

## Eienskappe
Middel- tot laattieners het gewoonlik fisieke eienskappe wat ooreenstem met dié van wettige volwassenes. Die geleerdes Skye Stephens en Michael C. Seto meen dus efebofilie bots met die idee oor wat ’n parafilie is, ook omdat mans dikwels aangetrokke voel tot ouer adolessente, soos blyk uit studies. Die psigiater en seksuoloog Fred Berlin meen die meeste mans sal mense in daardie ouderdomsgroep as aantreklik beskou, maar dit beteken nie hulle gaan noodwendig iets met hulle doen nie. Sommige mans wat met tieners deurmekaar geraak het, het nie noodwendig ’n steuring nie. Geleentheid en ander faktore kon ’n rol gespeel het. 

Efebofilie word nie as ’n patologie beskou nie, solank dit nie in ’n groot mate inmeng met ’n mens se lewe nie. Dit kom nie in die *Diagnostiese en Statistiese Handleiding van Geestesteurings* (DSM) of die Internasionale Statistiese Klassifikasie van Siektes en Verwante Gesondheidsprobleme (ICD) voor nie. 

## Verwysings
## Skakels
Blinde arkade

[duimnael|200px|Blinde Arkade. Vézelay Abdy, ([Frankryk)]]
'n **Blinde arkade** of **blinde venster** is 'n arkade wat saamgestel is uit 'n reeks boë wat geen werklike openinge het nie en op die oppervlaktes van mure aangebring word as dekoratiewe element: d.w.s. die boë is nie vensters of openinge nie, maar is deel van die aansig van die messelwerk.  Dit is ontwerp as 'n ornamentele argitektoniese element en dien nie 'n ondersteuningsfunksie nie. Terwyl 'n lugboog gewoonlik 'n enkele boog of 'n reeks gekoppelde boë  is wat as 'n fries gekoppel is, bestaan 'n blinde arkade uit 'n reeks boë met goed gedefinieerde kolomme. 

Blinde arkades is 'n algemene dekoratiewe kenmerk van die fasades van Romaanse en Gotiese geboue in Wes-Europa, en is ook 'n algemene kenmerk in Bisantynse Ortodokse kerke in Oos-Europa, en in Armeense kerke.

## Galery 

Beeld:Camposanto Pisa 100.JPG|Camposanto Monumentale,Pisa, Italië
Beeld:Canton Viaduct.jpg|Canton Viaduk,Canton, Massachusetts
Beeld:CordobaMezquita01.jpg|Córdoba, Spanje
Beeld:Blind arcade, Norwich Cathedral.jpg|Norwich-katedraal, Norfolk, Verenigde Koninkryk
Beeld:Absida maior Colexiata de Sar.JPG|Apsis-interieur van die Kerk van Santa María a Real do Sar,Santiago de Compostela, Spanje
Beeld:Canterbury Cathedral 11 norman arcade.jpg|Katedraal van Kantelberg, Engeland
Beeld:SevillaTorreDelOro10.JPG|Torre del Oro,Sevilla, Spanje
Beeld:Apse Santi Pietro Paolo d'Agrò.jpg|Apsis eksterieur van die Normandiese kerk van Santi Pietro e Paolo d'Agrò,Casalvecchio Siculo, Sisilië
Beeld:Blindarkad.jpg|Linköping Katedraal, Swede
Beeld:Firenze9523.jpg|San Miniato al Monte,Firenze, Italië
Beeld:Ukraine-Lviv-Armenian_Church-16.jpg|Armeense kerk,Lviv, Oekraïne
Lêer:MosqueeKairouan 1.jpg|Groot Moskee van Kairouan(ook bekend as Moskee van Uqba), Tunisië

## Sien ook 
* Dwerggalery

## Verwysings 
## Eksterne skakels 
* 
* *The Monasery of Marmashen*
Grignard-reagens

'n **Grignard-reagens** (of **Grignard-verbinding**) is 'n chemiese verbinding met die generiese formule R−Mg−X, waar X 'n halogeen is en R 'n organiese groep is, gewoonlik 'n alkiel of ariel. Twee tipiese voorbeelde is metielmagnesiumchloried CH3−Mg−CL en fenielmagnesiumbromied (C6H5)−Mg−Br. Dit is 'n subklas van die organomagnesiumverbindings.

Grignard-verbindings is gewilde reagense in organiese sintese om nuwe koolstof-koolstofbindings te skep. As hulle byvoorbeeld reageer met 'n ander gehalogeneerde verbinding R'-X' in die teenwoordigheid van 'n geskikte katalisator, lewer dit tipies R-R' en die magnesiumhalogenied MgXX' as 'n neweproduk. Dit is ook onoplosbaar in die oplosmiddels wat normaalweg vir sintese gebruik word.

Suiwer Grignard-reagense is uiters reaktiewe vaste stowwe. Hulle word normaalweg gehanteer as oplossings in oplosmiddels soos diëtieleter of tetrahidrofuraan; wat relatief stabiel is solank water uitgesluit word. In so 'n medium is 'n Grignard-reagens altyd teenwoordig as 'n kompleks met die magnesiumatoom wat deur koördinasiebindings aan die twee eteroksiede verbind is.

François Auguste Victor Grignard het in 1900 die reaksie wat na hom vernoem is ontdek, en is in 1912 met die Nobelprys daarvoor vereer.

## Sintese 
Grignard-reagense word voorberei deur 'n organiese halied (gewoonlik organobroomverbindings) met magnesiummetaal te behandel. Water en lug vernietig die reagens vinnig, daarom word dit geproduseer en in 'n oplosmiddel gestoor. Die reaksie behels magnesiummetaal wat normaalweg met 'n laag magnesiumoksied bedek is. Die oksiedlaag word verwyder deur fisiese metodes soos die verplettering van die Mg-stukke, of deur gebruik te maak van aktiveermiddels soos jodium, metieljodied of 1,2-dibroometaan. Sodra die oksiedlaag verwyder is, is die reaksie hoogs eksotermies.

## Reaksies van Grignard-reagense 
### Met karbonielverbindings 
senter|600px
Die mees algemene toepassing van Grignard-reagense is die alkilering van aldehiede en ketone, deur die Grignard-reaksie.
senter|400px|Reaksie van CH3C(=O)CH(OCH3)2 met H2C=CHMgBr

### Met ander verbindings 
500px|senter

## Kommersiële gebruike 
Grignard-reagense is nukleofiele in nukleofiele alifatiese substitusiereaksies, byvoorbeeld met halogenoalkane, in 'n belangrike stap in die industriële produksie van *Naproxen*, 'n nie-steroïdale anti-inflammatoriese middel wat onder die naam *Aleve* verkoop word:
550px|senter

Die Grignard-reaksie is 'n belangrike stap in die (nie-stereoselektiewe) industriële produksie van *Tamoxifen* (wat tans gebruik word vir die behandeling van estrogeenreseptor-positiewe borskanker by vroue):
400px|senter

## Verwysings
Mercedes-Benz M297 enjin

Die **Mercedes-Benz M297** is 'n V12-enjin wat van 1997 tot 2016 deur Mercedes-Benz vervaardig is.

## Ontwerp 
Die M297 is gebaseer op die M120 enjin maar is deur AMG ingestel vir gebruik in hoëprestasie sportmotors. Dit is vervaardig in 'n  weergawe met 'n boor en slag van 89x92.4 mm, en was slegs beskikbaar in die padwettige weergawe van die CLK GTR. 'n 7,3 L (7 291 cc) eenheid was ook beskikbaar met 'n groter boor van 91,5 mm, en is tot 2016 in Pagani Zonda-modelle gebruik.

## Enjins
Peniele pletismografie

**Peniele pletismografie** (**PPG**) of **fallometrie** is die meting van die bloedvloei na die penis, gewoonlik om seksuele opwekking te meet. Die algemeenste aangetekende metodes om dit te doen, is die meting van die omtrek van die penis met ’n rekstrokie of die volume van die penis met ’n lugdigte silinder en ’n opblaasbare ring aan die basis van die penis. Die meting van die omtrek word algemeen gebruik in studies wat erotiese prente gebruik. ’n Soortgelyke toestel vir vroue is die vaginale fotopletismograaf.

By seksoortreders word peniele pletismografie algemeen gebruik om die vlak van seksuele opwekking te bepaal terwyl die persoon aan seksueel suggestiewe inhoud blootgestel word, soos foto's of rolprente, hoewel dit volgens sommige mense nie altyd geskik is vir die evaluasie van seksuele voorkeure nie. In 1998 het ’n ontleding van wetenskaplike verslae aangedui fallometriese reaksies op simulusse wat kinders uitbeeld, het die grootste akkuraatheid gehad om te bepaal watter seksoortreders sal aanhou om seksmisdade te pleeg, al was dit net 32% akkuraat.

## Verwysings
## Skakels
*British Psychological Society's Guidelines for PPG
**Phallometry in Research and Clinical Diagnosis* by Dr. Ray Blanchard
Mercedes-Benz M279 enjin

Die **M279** is 'n tweelingturbo V12-enjin wat deur Mercedes-Benz vervaardig word. Dit is in 2012 bekendgestel met die R231 SL65 AMG.

Die M279 is gebaseer op die vorige generasie M275-enjin, maar is deeglik hersien. Dit bevat nou poortinspuiting, groter turboaanjaers, veranderings aan die tydsberekening en 'n nuwe uitlaatstelsel vir verbeterde doeltreffendheid en uitlaat. Die M279 gebruik ook enkele Bonokasse met 3 kleppe per silinder en het 'n identiese boor en slag as voorheen.

## Modelle 
## Verwysings
Hebefilie

**Hebefilie** is ’n sterk seksuele voorkeur by volwassenes vir kinders in hul vroeë puberteitsjare, gewoonlik van 11 tot 14 jaar oud en met ’n Tannerontwikkelingsfase van 2 tot 3. Dit verskil van pedofilie (die seksuele voorkeur vir kinders voor hulle puberteit) en van efebofilie (die voorkeur vir laattieners, gewoonlik van 15 tot 19 jaar). 

## Beskrywing
Terwyl sommige mense met ’n voorkeur vir volwassenes kan dink tieners is aantreklik, stel navorsers voor hebefilie dui spesifiek op ’n voorkeur vir tieners bo volwassenes. Die ouderdomsomvang van hebefilie is benaderd, want die begin en einde van puberteit wissel. Daarom toon sommige definisies van chronofilies (seksuele voorkeure vir ’n spesifieke ouderdomsgroep) oorvleueling tussen pedo-, hebe- en efebofilie. en is nie aanvaar nie. 

Hebefilie word nie algemeen as ’n parafilie of geestesteuring erken nie en daar word aansienlik debat gevoer of dit as enigeen van die twee geklassifiseer behoort te word.

## Verwysings
## Skakels
Linus Pauling

duimnael|Linus Pauling in 1962.

**Linus Carl Pauling** (; 28 Februarie 1901 – 19 Augustus 1994) was 'n Amerikaanse chemikus, biochemikus, chemiese ingenieur, vrede-aktivis, skrywer en opvoeder. Hy het meer as 1200 boeke en referate gepubliseer, waarvan omtrent 850 wetenskaplike onderwerpe behandel. *New Scientist* het hom een van die 20 belangrikste wetenskaplikes van aller tye genoem, en van af 2000, is hy aangewys as die 16de belangrikste wetenskaplike in die geskiedenis. Vir sy wetenskaplike werk, is die Nobelprys vir Chemie aan Pauling toegeken in 1954. Vir sy vredesaktivisme word in 1962, is die Nobelprys vir Vrede aan hom toegeken. Hy is een van vier individue wat meer as een Nobelprys verower het (die ander drie is Marie Curie, John Bardeen en Frederick Sanger). Hiervan is hy die enigste persoon wat twee ongedeelde Nobelpryse ontvang het, en een van twee persone wat Nobelpryse in verskillende werksvelde toegeken word, die ander is Marie Curie. Hy was getroud met die Amerikaanse menseregte-aktivis Ava Helen Pauling.

Pauling was een van die stigters van kwantumchemie en molekulêre biologie. Sy bydraes tot die teorie van die chemiese binding sluit die konsep van orbitale verbastering in, en die eerste akkurate skaal van elektronegatiwiteite van die elemente. Pauling het ook gewerk aan die strukture van biologiese molekules, en het die belangrikheid van die alfa-heliks en beta-plaat in sekondêre struktuur van proteïene gewys. Pauling se benadering het metodes en resultate van X-straalkristallografie, molekulêre model-bou, en kwantumchemie. Sy ontdekkings het die werk van James Watson, Francis Crick, Maurice Wilkins en Rosalind Franklin op die struktuur van DNS geïnspireer, wat op sy beurt dit vir genetici moontlik gemaak het om die DNS-kode van alle organismes te kraak.

In sy latere jare bevorder hy kernwapenontmanteling, so wel as ortomolekulêre medisyne, megavitamin terapie, en diëet aanvullings. Nie een van laasgenoemde het veel aanvaarding in die hoofstroom wetenskaplike gemeenskap gekry nie.

## Kyk ook 
*Nobelsiekte

## Verwysings 
## Eksterne skakels 
* Pauling se publikasies
Areola

thumb|180px|’n Vrou se areola.
thumb|130px|’n Man se areola.

Die menslike **areola** (*areola mammae*) is ’n gepigmenteerde area op die bors om die tepel. ’n Algemener betekenis van "areola" is ’n klein, ronde area aan die menslike liggaam met ’n ander soort samestelling as die res van die vel of ’n ander ronde vlek soos ’n deel van die vel wat ontsteek is.

Vroulike borste het klein openings in die areola wat ’n vloeistof afskei om die tepel tydens borsvoeding te beskerm.

## Kleur
Areolas se kleur kan wissel van pienk of rooi tot donkerbruin of amper swart, maar is gewoonlik ligter by mense met ’n ligte velkleur en donkerder by mense met ’n donker velkleur. 

## Grootte en vorm
Die grootte en vorm van areolas en tepels wissel ook baie van mens tot mens. Vroue s’n is gewoonlik groter as dié van mans of meisies voor hulle puberteit. Menslike areolas is meestal rond, maar by sommige vroue met groot areolas is hulle ovaalvormig.

Die gemiddelde deursnee van ’n man se areola is sowat 28&nbsp;mm en ’n volwasse vrou s’n 38,1&nbsp;mm, hoewel vroue s’n groter as 100&nbsp;mm kan wees. Tydens die borsvoedingstadium kan ’n vrou se areola nóg groter wees. 

## Sien ook
*Borste

## Verwysings
## Skakels
Mercedes-Benz M156 enjin

Die **M156** is die eerste V8-enjin wat outonoom deur Mercedes-Benz se filiaal AMG ontwerp is, aangesien vorige AMG-enjins nog altyd op oorspronklike Mercedes-enjins gebaseer was. Die enjin is ontwerp om 'n natuurlike inlaat-reneenheid te wees, en word ook gebruik in 'n aantal AMG-kentekenmodelle met hoë prestasie.

Die enjin is egter aangepas om 386 kW te lewer en 630 Nm se wringkrag in die laat S 63, E 63, SL 63, CLS 63 & CL 63 modelle.

## Toepassings 
* 2006-2011 E63 AMG
* 2006-2011 ML63 AMG
* 2006 R63 AMG
* 2006-2011 S63 AMG
* 2006-2011 CL63 AMG
* 2006-2010 CLK63 AMG
* 2006-2010 CLS63 AMG
* 2008-2015 C63 AMG
* 2008-2011 SL63 AMG

## M156-hofgeding 
In 2011 is 'n groepsgeding in die Verenigde State se distrikshof in New Jersey teen Daimler AG, Mercedes-Benz en Mercedes-AMG aanhangig gemaak vir beweerde gebreke in die M156-enjin wat in AMG-voertuie ingebou is, wat in die jare 2007 &#x2013; 2011 gebou is, wat gelei het tot voortydige onklaarraking. 

## M159 
Die M159 is 'n weergawe wat in Mercedes-Benz SLS AMG en die huidige AMG GT3 renmotor gebruik word. In vergelyking met die standaard AMG-enjin, bevat die SLS-enjin 'n splinternuwe inlaatstelsel, bewerkte klepstelsels en nokasse, die gebruik van vloei-geoptimaliseerde buisvormige staalkopstukke en ontwrigting van die uitlaatstelsel. Die enjin maak ook gebruik van 'n droëbak-smeerstelsel om die swaartepunt van die motor te verlaag. Die M159-enjin wat in die SLS AMG Black Series voorkom, is die kragtigste V8- natuurlike inlaatenjin in die geskiedenis wat in 'n produksiemotor aangetref word.

## Verwysings
Tepel

thumb|200px|Die bors en tepel van ’n vrou.
thumb|200px|Die tepel van ’n man.

’n **Tepel** is ’n verhewe stukkie weefsel aan die oppervlak van die bors. By vroue is dit waar die melk wat in die borste vervaardig word, uitkom om ’n baba te voed. Die tepel word omring deur die areola, wat gewoonlik donkerder as die omringende vel is. By diere word ’n tepel gewoonlik ’n **speen** of **tiet** genoem. ’n Rubbermondstuk aan ’n baba se drinkbottel word ook ’n "fopspeen" of "tiet" genoem.

By mense kan die tepels van beide mans en vroue gestimuleer word as deel van seksuele opwekking. In baie kulture word vroue se tepels geseksualiseer of beskou as "seksvoorwerpe" wat aanloklikheid bepaal.

## By mans
Feitlik alle soogdiere het tepels. Hoekom mans tepels het, is ’n onderwerp van wetenskaplike navorsing. Verskille tussen geslagte, bekend as geslagsdimorfie, in ’n spesifieke spesie word beskou as hoofsaaklik die gevolg van seksuele seleksie, regstreeks of onregstreeks. Baie wetenskaplikes glo mans het tepels omdat daar geen spesifieke voordeel aan verbonde was om dit deur evolusie te verloor nie. ’n Ander verduideliking is dat die ontwikkeling van ’n embrio in die eerste plek vroulik is en dus aanvanklik vroulike kenmerke het. Nadat die manlike hormoonkliere volgroeid is en manlike hormone vervaardig, kry die embrio manlike eienskappe. Daarom het vroue groter en beter ontwikkelde tepels as mans.

## Sien ook
*Borste

## Verwysings
## Skakels
Mercedes-Benz M166 enjin

Die **M166** is 'n reeks inlynviersilinderenjins wat van 1997 tot 2005 deur Mercedes-Benz vervaardig is, voordat dit vanaf 2004 deur die M266-enjin opgevolg is.

## Ontwerp 
Die M166 is dwarsgemonteer en beskik oor 2 kleppe per silinder met veelpunt-brandstofinspuiting. Die enjin word gebruik in die W168 A klas-modelle wat die *toebroodjie-konsep* benut, waar die enjin teen 'n hoek van 59° net agter die vooras gemonteer word. Dit sorg vir beter massaverspreiding en beter veiligheid, want in geval van 'n kop-aan-kop botsing skuif die enjin onder die vloerpan in, in plaas van in die kajuit in.

## Modelle 
### M166 E14 
* 1997–2004 W168 A140

### M166 E16 
* 2001–2005 W639 Vito 1.6
* 1997–2004 W168 A160

### M166 E19 
* 1999–2004 W168 A190
* 2001–2005 W639 Vito 1.9
* 2001–2005 W414 Vaneo 1.9

### M166 E21 
* 2002–2004 W168 A210

## Verwysings
The Cape Town Affair

***The Cape Town Affair*** is die regisseur Robert D. Webb se glansspioenfilm van 1967, vervaardig deur 20th Century Fox saam met Killarney Film Studios in Suid-Afrika. Claire Trevor, James Brolin en Jacqueline Bisset speel in die rolprent. Die film is 'n oormaak van die rolprent *Pickup on South Street* uit 1953. 

Dit was Brolin se eerste hoofrol. Beide hy en Bisset was onder kontrak by Fox. Hy het later gesê "Ek het nie baie daarvan gehou nie, maar ons [hy en Bisset] was nie sleg nie."

## Storielyn 
Suid-Afrikaanse geheime agente probeer 'n vertroulike mikrofilm red voordat die kommuniste dit in die hande kry.

## Rolverdeling 
* Claire Trevor as Sam Williams
* James Brolin as Skip McCoy
* Jacqueline Bisset as Candy
* Bob Courtney as Kaptein Herrick, Veiligheidspolisie
* John Whiteley as Joey
* Gordon Mulholland as Sersant-Majoor Du Plessis
* Siegfried Mynhardt as Fenton
* James Gordon White as Sersant Beukes
* Gabriel Bayman as Mohammed the Fence
* Raymond Matuson as Lighting Louis / Espinosa
* Patrick Mynhardt as Myburgh

## Produksie 
Sommige van die Kaapstad-tonele sluit in Longstraat, woonstelle langs Beachweg in Mouille Point en Groenpunt, die hawe waar nou die Waterfront is, die middestad naby die treinstasie en die stadsaal.

## Ontvangs 
Kommentators beskryf die film as vervelig, traag, met swak toneelspel en langdradig. Die film skets egter 'n interessante prentjie van die lewe in Suid-Afrika onder apartheid, gesien vanuit die oogpunt van die amptelike regeringsbeleid. Al die hoofkarakters is wit en selfs straattonele bevat min nie-blankes.

## Verwysings 
## Eksterne skakels 
*
Mercedes-Benz M121 enjin

Die **Mercedes-Benz M121-enjin** was 'n 1,9 liter enkelbonokas–inlynviersilinderenjin wat in 1955 deur Mercedes bekendgestel is en gedurende die 1950's en 1960's in verskillende voertuigmodelle gebruik is. Dit was oorspronklik gegradeer op  teen 5500&nbsp;opm. Dit het die 1,8 liter M136 vervang wat in 1935 bekendgestel is, weens beter prestasie teenoor die M136 se sydelingse nokasontwerp.

Toepassings sluit mediumgrootte sedans, soos die 190, die 190SL roadster en vragmotors soos die Unimog en L319 modelle in.

## M121-variante 
Die M121-enjin het 'n enkelketting-aangedrewe bokant-nokasuitleg met verspringende kleppe wat deur lang en kort tuimelarms beheer word. Die silinderblok is van gietyster gemaak. Die silinderdeursnee vir die M121 is 85 mm. Die drieringkrukas is van gesmeede staal. Die slag van die enjin was 83,6 mm. Dit het die M121 'n verplasing van  gegee, met 'n kompressie van 8,5:1. In hierdie konfigurasie het die M121 BII-enjin 'n aanvanklike gradering van 82 kW teen 5500&nbsp;opm en 155 Nm se wringkrag teen 4000&nbsp;opm. Nadat die finale voertuig getoets is, is die kragvermoë tot 78 kW verlaag. Die krukas word deur drie hooflaers ondersteun. In die 190SL het die enjin twee parallelle Solex vergassers gehad.
duimnael|M121-enjin in 'n 190 SL.
Die M121-enjin was gedurende sy tyd kenmerkend vanweë die feit dat hy regop in die enjinruimte gestaan het, en nie teen 'n hoek soos die 300SL s'n nie. 'n Sirkelvormige lugfilter is op die skottel aangebring. Aluminium plenums lei lug vanaf die lugfilter na die vergassers. Onder die vergassers lê 'n 4-in-1 uitlaatspruitstuk.
[duimnael|M121-4-silinderenjin 1,9 liter 60 kW in 'n 1964 [Mercedes-Benz W110|W110 190c.]]

## M121 BI 
Die nuwer W110 190 wat gedurende die 1960's vervaardig is, bevat 'n opgedateerde weergawe van die M121-enjin. Hierdie weergawe het 'n toename van 4 kW oor die oorspronklike weergawe terwyl die brandstofverbruik op 11.5 L/100 km dieselfde gebly het. Die neusspoed het ook tot 150 km/h verbetering van die oorspronklike 139 km/h. Hierdie prestasieverbetering was moontlik ondanks die bakwerk van die nuwe model, wat aansienlik swaarder was as gevolg van nuwe veiligheidsmaatreëls aan die voertuig.

## Verwysings
Mercedes-Benz M110 enjin

Die **M110-enjinfamilie** is 'n DOHC-ontwerp (dubbele bonokas) reguit-6-enjin wat deur Mercedes-Benz in die 1970's en 1980's vervaardig is.

Die M110.92x en M110.93x is vergasserenjins met Solex 4A1-vergassers.

Die M110.98x- en .99x-enjins is brandstofingespuite enjins, met Bosch D-Jetronic tot by die .983 en K-Jetronic vanaf die .984.

Al die **M110-enjins** het 'n verplasing van  en 'n boor en slag van 86 mm x 78.8 mm. Vuurorde is 1-5-3-6-2-4. Die hoeveelheid koelmiddel in die verkoeler was 11 liter vanaf 1972 en 12 liter vanaf 1980's en verder. Die hoeveelheid olie (smeermiddel) in die enjin was 6 liter. Smeerstelsel was druksirkulasie. Aantal kleppe was 1 inlaat, 1 uitlaat met V-vormige bokonfigurasie. Die klepwerking was twee bonokasse en die nokasaandrywing was 'n dubbelrolketting.

Die **M110** .92x en .93x vergasserenjins is vervang deur die SOHC 2.6L M103, terwyl .98x en .99x brandstofinspuitenjins sedert 1986 deur die 3.0L M103 vervang is.

## M110.921 / M110.931 
Die .931 is die lae kompressie-weergawe van die .921

* Kraglewering van .921: 118 kW teen 5500&nbsp;opm.
* Kraglewering van .931: 107 kW teen 5500&nbsp;opm.

Toepassings:

* 1972-1976 280 (W114)
* 1972-1976 280C (W114)

## M110.922 / M110.932 
Die .932 is die weergawe van die .922 met 'n lae kompressie.

Kraglewering van die .922: 118 kW teen 5500&nbsp;opm.Kraglewering van .932: 107 kW teen 5500&nbsp;opm.

Toepassing:

* 1972-1980 280S (W116)

## M110.923 
Kraglewering: 115 kW teen 5500&nbsp;opm, of 105 kW teen 5500&nbsp;opm vir die weergawe met lae kompressie.

Toepassings:

* 1975-1981 280 (W123)
* 1975-1981 280C (W123)

## M110.924 
Kraglewering: 115 kW teen 5500&nbsp;opm, of 105 kW teen 5500&nbsp;opm vir die weergawe met lae kompressie.

## M110.926 
Kraglewering: 115 kW teen 5500&nbsp;opm, of 105 kW teen 5500&nbsp;opm vir die weergawe met lae kompressie.

## M110.981 / M110.991 
Die **M110.981** gebruik Bosch D-Jetronic-inspuiting. Hierdie stelsel meet die omgewingstemperatuur, enjintemperatuur, inlaatspruitstuk se onderdruk en die posisie van die versneller en bereken met 'n analoogrekenaar hoeveel millisekondes die brandstofinspuiters per omwenteling moet oopbly.

Toepassings:

* 1972-1976 280E (W114)
* 1972-1976 280CE (W114)
Khumba

***Khumba*** is 'n rekenaar geanimeerde familie-film van 2013 wat deur Anthony Silverston geregisseer is. Dit is die tweede film deur *Triggerfish Animation Studios*.

## Rolverdeling 
* Jake T. Austin as Khumba die Sebra (gebaseer op die karakter Marty die Sebra)
* Steve Buscemi as Skalk die Wildehond
* Loretta Devine as Mama V die Wildebeest
* Laurence Fishburne as Seko die Zebra
* Richard E. Grant as Bradley die Volstruis
* AnnaSophia Robb as Tombi die Zebra
* Catherine Tate as Nora die merinoskaap
* Liam Neeson as Phango die Luiperd
* Anika Noni Rose as Lungisa die Zebra
* Ben Vereen as Mkhulu die Sebra
* Charlie Adler as Dassie leier.
* Dee Bradley Baker as Meerkat Vader
* Jeff Bennett as Haas
* Jennifer Cody as Fifi die Sebra
* Greg Ellis as Thabo die Sebra
* Roger L. Jackson as die Black Eagle
* Juanita Jennings as Zuki die Sebra
* Sindiwe Magona as Gemsbok Healer
* Alexander Polinsky as Nigel die Sebra
* Joey Richter as Themba die Sebra
* Sam Riegel as Jock die Sebra

## Vrystelling 
Die film is vrygestel in teaters in Suid-Afrika op 25 Oktober 2013 en was vrygestel op DVD op 11 Februarie 2014. Die film het ook verskyn by die TIFF op 8 September 2013.

## Verwysings 
## Eksterne skakels 
* 
*
Mercedes-Benz OM636-enjin

Die **Mercedes-Benz OM636** is 'n dieselenjin wat deur Daimler-Benz vervaardig was. Dit was die oorspronklike Unimog-enjin en is in 1949 as die opvolger van die OM&nbsp;138 bekendgestel. Gedurende sy lang produksietyd is die OM636 die eerste keer in 'n passasiersmotor gebruik in die Mercedes-Benz W136 in 1949. Later is dit as 'n industriële enjin verkoop en het baie toepassings gehad in voertuie soos ligte vragmotors, bote en stropers. Dit is opgevolg deur die OM621, maar die OM636 is egter tot 1990 in produksie gehou.

Die Duitse afkorting *OM* beteken *Oelmotor* (olie-enjin), en staan vir 'n Daimler-Benz-enjin wat enige soort olie as brandstof gebruik (dus 'n dieselenjin).

## Tegniese data
Koedoesloop

Die **Koedoesloop** is 'n spruit in die Mogalakwena Plaaslike Munisipaliteit in Limpopoprovinsie, Suid-Afrika.

## Eksterne skakel 
* Google-kaart van die Koedoesloop by Geonames.org (cc-by)
Khokhovelarivier

Die **Khokhovelarivier**  is 'n sytak van die Sandrivier, op sy beurt 'n takrivier van die Sabierivier in Mpumalanga, Suid-Afrika. Die rivier onstaan oos van die nedersetting Khokhovela en vloei deur die trustgebied verby Hluvukani voor dit net binne die Sabi Sand-wildreservaat by die Sandrivier aansluit.
Phungwerivier

Die **Phungwerivier**  is 'n sytak van die Sandrivier, op sy beurt 'n takrivier van die Sabierivier in Mpumalanga, Suid-Afrika. Op die regteroewer naby die samevloeiing is ook 'n gehug genaamd Phungwe geleë.
duimnael|links|Twee vroue in Phungwe, 'n gehug op die oewer van die Phungwerivier, Mpumalanga
Willem Bontekoe

duimnael|Willem IJsbrantsz Bontekoe
**Willem Ysbrandtszoon Bontekoe** (2 Junie 1587 – 1657) was 'n kaptein in die Verenigde Oos-Indiese Kompanjie (VOC) wat slegs een seereis vir die kompanjie onderneem het (1618–1625). Hy het alom bekend geword vanweë die dagboek van sy avonture wat in 1646 gepubliseer is onder die titel *Journael ofte gedenckwaerdige beschrijvinge van de Oost-Indische reyse van Willem Ysbrantsz. Bontekoe van Hoorn, begrijpende veel wonderlijcke en gevaerlijcke saecken hem daer in wedervaren*. 

## Lewe 
Bontekoe is gebore in Hoorn in Holland. In 1607 volg Bontekoe op twintigjarige ouderdom sy vader op as kaptein van die skip Bontekoe. Tien jaar later, in 1617, is die skip deur seerowers gekaap en beland Bontekoe op 'n slawemark. Hy is vrygekoop, maar sy skip is verloor.

In 1618 tree Bontekoe in diens van die Verenigde Oos-Indiese Kompanjie. Op 'n reis na Java ly hy saam met 'n deel van sy bemanning skipbreuk, maar gaan in 'n reddingsboot voort. Na 'n uitmergelende reis, met onder meer 'n aanval deur vyandige inboorlinge op Soematra, bereik hulle Batavia in Java. Bontekoe is van 'n nuwe bevel voorsien en opdrag gegee om die Chinese kus te teister.

In 1625 keer Bontekoe terug na Holland. Na sy terugkeer vestig hy hom in Hoorn en lei 'n rustige lewe. Op 1 Maart 1626 is Bontekoe op 38-jarige ouderdom met Eeltje Bruijnes getroud.

## Dagboek 
Bontekoe sou miskien vergete gewees het as hy nie sy dagboek geskryf het nie (sien hierbo). Hierdie boek handel oor sy reis met die *Nieuw Hoorn*, die skipbreuk, die avontuurlike reis na Java in reddingsbote, en sy daaropvolgende diensjare in Oos-Asië. Dit is die eerste keer gedruk deur die Hoornse drukker Jan Deutel, 'n protestantse rederyker wat Bontekoe se werk hewig geredigeer het; Bontekoe word daarin beskryf as 'n "skrywer met min talent". Die boek is geïllustreer met etse en was 'n blitsverkoper in die 17de en 18de eeu: voor 1800 is sestig uitgawes en verskeie vertalings reeds gepubliseer, en dit is 'n aantal kere in die 19de en 20ste eeu weer gepubliseer. Deutel het Bontekoe se dagboek in 'n baie modieuse vorm - wat avontuur, ramp en godsdiens kombineer om 'n boek met opvoedkundige- en literêre aantrekkingskrag voort te bring - gepubliseer. 

## Uitgawes en skolastiese studies
*Bontekoe, Willem Ysbrandz. *Die vier und zwantzigste Schiffahrt,* 1648. Frankfurt/Main ed.,  faksimiliëe uitgawe red., 1993, inleiding deur Augustus J. Veenendaal, Jr., Scholars' Facsimiles & Reprints, .
*---, *Iovrnael ofte gedenkwaerdige beschrij vinghe; De wonderlijke avonturen van een schipper in de Oost 1618-1625*. Red. V.D. Roeper. Amsterdam: Terra Incognita, 1996. .
*Bostoen, Karel, Remmelt Daalder, Vibeke Roeper, Garreit Verhoeven, and Diederick Wildeman. *Bontekoe; De schipper, het journaal, de scheepsjongens*. Zutphen; Amsterdam: Walburg Pers, Nederlands Scheepvaartmuseum, 1996. .
*Verhoeven, Garreit and Piet Verkruijsse (reds.), *Iovrnael ofte Gedenk waerdige beschrijvinghe van de Oost-Indische Reyse van Willem Ysbrantsz. Bontekoe van Hoorn; Descriptieve bibliografie 1646-1996*. Zutphen: Walburg Pers, 1996. .

## Verwysings
## Eksterne skakels
*
Geslagsklier

’n **Geslagsklier**, **voortplantingsklier** of **gonade** is ’n gemengde klier wat die gamete (geslagselle) en geslagshormone van ’n organisme vervaardig. In die manlike lid van die spesie is die voortplantingselle die sperma en in die vroulike lid is dit die eierselle. Die manlike geslagsklier, die testikel, vervaardig sperma en die vroulike klier, die eierstok, vervaardig eierselle. Albei hierdie gamete is haploïede selle.

## Ontwikkeling
Geslagskliere begin ontwikkel in die vroegste stadium van ontwikkeling, en word later gedifferensieer tot manlike en vroulike geslagsorgane. Die teenwoordigheid van die SRY (geslagsdeterminerende streek Y)-geen, wat aan die Y-chromosoom geleë is en die testisdeterminerende faktor enkodeer, bepaal manlike geslagsdifferensiasie. As die SRY-geen aan die Y-chromosoom afwesig is, ontwikkel die vroulike geslag (eierstokke in plaas van testes). 

## Verwysings
## Skakels
Rymkroniek van Woeringen

Die ***Rymkroniek van Woeringen***, ook genoem die ***Rymkroniek oor die Slag van Woeringen***, ***Yeeste van die Slag van Woeringen*** of ***Woeronc***, is 'n rymkroniek en ridderroman oor die bewind van hertog Jan I van Brabant tot en met en insluitend die Slag van Woeringen (1261–1288). 

Die skrywerskap van die kroniek word toegeskryf aan ene "Jan van Heelu", wat ook bekend gestaan ​​het as "Jan van Leeuwe". Hy was 'n Vlaamse en Brabantse skrywer. Tussen 1288 en 1294 het hy 'n kroniek geskryf van die Slag van Woeringen van 1288 tussen Reinoud I van Gelre, en Jan I van Brabant. Anders as wat algemeen aanvaar word, was Jan van Heelu nie 'n ooggetuie van die geveg nie. Alhoewel die skrywer beweer dat hy by die gebeure was, is dit 'n kenmerk van die ridderroman om te beweer dat hy alles met eie oë gesien het, al was dit nie waar nie.

## Verwysings 
## Bronne 
* 
* 
* 
* 
* 
* 
* 
*  (*editio princeps*)
Frans Rens

**Frans Rens** (2 Februarie 1805, Geraardsbergen - 19 Desember 1874, Gent) was 'n Vlaamse skrywer.

Van 1823 tot 1843 was hy 'n inspekteur van die goud- en silwerwerke in Gent, en hoof van laer onderwys vir die skoolgebied Lokeren .

## Bibliografie 
* Boudewijn de IJzeren (1837)
* Gedichten (1839)
* Bladeren uit den vreemde (1855)

## Sien ook 
* Vlaamse literatuur

## Bronne 
* GJ van Bork en PJ Verkruijsse, De Nederlandse en Vlaamse auteurs (1985)
* Frans Rens
* Frans Rens
Prudens van Duyse

duimnael|Prudens van Duyse
**Prudentius van Duyse** of **Prudens van Duyse** (17 September 1804, Dendermonde - 13 November 1859, Gent) was 'n Vlaamse skrywer. Hy begin sy loopbaan as klerk van 'n notaris, maar studeer daarna regte aan die Universiteit van Gent waar hy in 1832 gradueer. In 1836 word hy argivaris van die stad Gent. Hy was die medestigter van die organisasie *De tael is gansch het volk* en was een van die pioniers van die Vlaamse beweging. Aan die begin van sy literêre loopbaan skryf hy sogenaamde "nasionale" poësie, maar sy eintlike debuut was met die gedig *Lofdicht op de Nederlandsche taal* wat hy in 1829 skryf. Hy publiseer sy beste gedigte in *Het klaverblad* (1848) en in *Nazomer* (1859).

## Bibliografie 
* *Dichtstuk over de heldenmoed der Vlamingen tegen de Fransschen betoond onder het bestuur van den graaf Guy van Dampière* (1825)
* *Griekenland, lierzang. Waterloo, kantate* (1826)
* *Lofdicht op de Nederlandsche tael* (1829)
* *De wanorde en omwenteling op den Vlaemschen zangberg* (1830)
* *Gedichten* (1831)
* *De Gentsche waterbeul* (1839)
* *Vaderlandsche poëzy* (1840)
* *Anton Van Dyck, van De reis naar Italië* (1841)
* *De spellingsoorlog* (1842)
* *Godfried, of De godsdienst op het veld* (1842)
* *Natalia* (1842)
* *De zang van den Germaanschen slaaf* (1848)
* *Het klaverblad. Romancen, legenden, sagen* (1848)
* *Gedichtjes voor kinderen* (1849)
* *Nieuwe kindergedichten* (1849)
* *Verhandeling over den Nederlandschen dichtbouw* (1854, 2 volumes)
* *Jacob Van Artevelde* (1859)
* *Nagelaten gedichten* (1882–1885)
* *Bloemlezing uit zijn dichtwerk* (1942)

## Sien ook 
* Vlaamse literatuur

## Bronne 
* van Duyse (Nederlands)
* Prudens van Duyse (Nederlands)
Karel Lodewijk Ledeganck

duimnael|Karel Lodewijck Ledeganck
**Karel Lodewijk Ledeganck** (9 November 1805, Eeklo - 19 Maart 1847, Gent) was 'n Vlaamse skrywer. Hy was van nederige oorsprong, maar het uiteindelik buitengewone professor aan die Universiteit van Gent geword. Hy begin sy loopbaan as klerk, en word hierna 'n regter en skoolinspekteur, voordat hy aan die universiteit begin onderrig gee.

In 1836 publiseer hy die gedig *Het klavier*, maar hy debuteer eers in 1838 met die gedigte in *Bloemen mijner lente*. Sy aanvanklike werk is sterk beïnvloed deur die Engelse en Franse Romantiese bewegings, en meer spesifiek deur Byron en Lamartine, in teenstelling met sy latere gedigte wat taamlik pessimisties was. Met sy *Drie zustersteden* van 1843, gewy aan die stede Gent, Brugge en Antwerpen, wat die poëtiese evangelie van die Vlaamse beweging genoem is, behaal hy 'n deurbraak. In hierdie trilogie bewys hy homself as die beste Vlaamse digter van sy generasie. In sy nou ietwat verhewe of melancholiese styl het hy sy liefde vir die Vlaamse volk en sy geloof in hul toekoms verkondig.

Karel Lodewijk Ledeganckstraat in Gent is na hom vernoem. Die Ledeganck-kampus vir wetenskappe aan die Universiteit Gent is hier geleë.

## Sien ook 
* Vlaamse letterkunde

## Bronne 
* Karel Lodewijk Ledeganck (Nederlands)
Keratien

thumb|220px|’n Mikroskopiese beeld van keratien wat met kleurstof behandel is.

**Keratien** of **horingstof** is ’n eiwit wat as ’n struktuurelement voorkom by diere en is ’n klassieke voorbeeld van ’n veseleiwit.

Keratien is ’n taai, onoplosbaar eiwit wat voorkom in onder meer die epidermis (buitelaag) van die vel van mense en baie diere. Die buitenste sellaag bevat keratien, waardeur die vel taai en waterafstotend is. By eeltvorming aan byvoorbeeld die hande of voete neem die aantal selle met keratien sterk toe. Keratienbevattende selle word voortdurend afgestoot en vervang deur nuwe selle. Ook ekseem en ander skilfers ontstaan deur dié proses.

Keratienmolekules is veselagtig en om mekaar gedraai, waardeur hulle fyn vesels tussenin vorm. Dié eiwitte bevat ’n hoë persentasie swaelhoudende aminosure, hoofsaaklik sisteïen, wat disulfiedbrûe tussen die afsonderlike molekules vorm. Hierdeur ontstaan ’n stewige struktuur. Menslike hare bevat ongeveer 14% sisteïen.

Daar is twee hoofsoorte keratien:
***Alfakeratien**, wat voorkom by mense en ander soogdiere
***Betakeratien**, wat voorkom by voëls en reptiele.

Betakeratien is harder as alfakeratien. Laasgenoemde se struktuur is spiraalvormig, terwyl dié van eersgenoemde gedraai is. Keratien kom ook voor in naels, hoewe, horings, kloue, skubbe, snawels en vere. 

## Skakels
Jan Theodoor van Rijswijck

duimnael|Jan Theodoor van Rijswijck, deur Michel Charles Antoine Verswyvel
**Jan Theodoor van Rijswijck** (7 Julie 1811, Antwerpen - 7 Mei 1849, Antwerpen) was 'n Vlaamse skrywer. Hy was 'n oom van die politikus Jan Van Rijswijck.

## Biografie 
Hy het nie veel formele opleiding ontvang nie, maar sy vader, 'n onderwyser, het die werke van Jacob Cats, Joost van den Vondel en ander digters aan sy kinders voorgelees. Jan Theodoor van Rijswijck het ook onderwyser geword, maar was avontuurlustig en het in 1830 as vrywilliger aangesluit by die Belgiese onafhanklikheidsoorlog teen Nederland. Die militêre lewe het hom egter nie beïndruk nie, en hy het toestemming gekry om die leër te verlaat, waarna hy terug is na Antwerpen waar hy werk as 'n bankklerk gevind het.

Intussen het hy 'n voorstander van die Vlaamse beweging geword. Hy het Hendrik Conscience aangespoor om eerder in Nederlands as in Frans te skryf, en self politieke en satiriese liedjies geskryf. Sy skrywes het hom bekendheid besorg as 'n volksdigter en hy het 'n boheemse leefstyl begin aanhang. Aan die einde van sy lewe het spanning en politieke onderdrukking hom ondergekry, en het sy geestesgesteldheid daaronder gelei. Hy sterf in 'n asiel vir geestesongesteldheid in Antwerpen in 1849. In 1864 is 'n standbeeld vir hom in Antwerpen opgerig en 'n straat na hom vernoem, die *Jan van Rijswijck laan*.

## Sien ook 
* Vlaamse literatuur

## Bronne 
* Jan Theodoor van Rijswijck (Nederlands)
* Theodoor van Rijswijck
Philip Blommaert

**Philip Blommaert** (24 Augustus 1809, Gent - 14 Augustus 1871) was 'n Vlaamse skrywer.

Hy verdien aanvanklik sy brood as privaat tutor. Hy was ook 'n vriend van Hendrik Conscience, saam met wie hy die gebruik van Nederlands in België bevorder het.

In 1834 skryf hy gedigte vir die Vlaamse tydskrif *Vaderlandsche Letteroefeningen* in Nederlands, maar met weinig sukses, vanweë sy kru taalgebruik. Saam met Jan Frans Willems werk hy vir verskeie Belgiese tydskrifte teen die invloed van die Franse taal in Vlaandere. In 1840 is hy een van die mede-outeurs van die *Vlaams petitionnement*  (*Vlaamse petisieverklaring*) om die Vlaamse saak in België te steun.

Van groter belang was die publikasie van Nederlandse gedigte uit die 12de tot 14de eeu, soos *Theophilus* (Gent 1836, 2de druk 1858), en *Oudvlaemsche gedichten* (1838–1851, 3 volumes), asook 'n Nederlandse vertaling van die Nibelungenlied in jambiese vers. Saam met CP Serrure stig hy die Maetschappy der Vlaemsche Bibliophilen, 'n publikasievereniging om uitgawes van Middeleeuse Vlaamse literatuur te publiseer. Saam met Serrure redigeer hy die *Kronyk van Vlaenderen van 580 tot 1467* vir publikasie in 1839. 

Sy bekendste werk is die *Aloude geschiedenis der Belgen van Nederduitschers* (Gent 1849), waar hy sy mening uitspreek dat die Nederduitse gebiede, ten spyte van hul politieke verdeeldheid, bestem is tot die vervulling van 'n hoë kultuurhistoriese idee.

## Latere jare 
In 1860 word hy lid van die Koninklike Belgiese Akademie waar hy deelneem aan die werk van die kommissie vir die publikasie van 'n Vlaamse kulturele monument. Hy het begin werk aan die publikasie van Jacob van Maerlant se pas ontdekte gedig *Istory van Troyen,* toe hy skielik tot sterwe gekom het.

## Sien ook 
* Vlaamse literatuur

## Verwysings 
## Bron 
* Philip Blommaert
Letubi

Die **Letubirivier** is 'n rivier wat in die verre-ooste van Mpumalanga, Suid-Afrika vloei. Dit is in die opvanggebied van die Komatirivier.

## Eksterne skakel 
* Google-kaart van die Letubi se monding by Geonames.org (cc-by)

## Verwysings
Lekkerloop (rivier)

Die **Lekkerloop** is 'n rivier wat naby Badplaas in Mpumalanga, Suid-Afrika vloei. Dit is 'n sytak van die Seekoeispruit.

## Eksterne skakel 
* Google-kaart van die Lekkerloop se monding by Geonames.org (cc-by)

## Verwysings
Mhlambanyathi

**Mhlambanyathi** kan verwys na die volgende riviere:

## Mpumalanga 
# Mhlambanyathi (lat -24,99, long 31,62), Mpumalanga, 
# Mhlambanyathi (lat -25,30, long 31,58), Mpumalanga, 
# Mhlambanyathi (lat -25,67, long 31,55), Mpumalanga,
Mhlambanyathi (lat -25,67, long 31,55)

::*Vir ander riviere met dieselfde naam, sien die dubbelsinnigheidsbladsy by Mhlambanyathi.*

Die **Mhlambanyathirivier** is 'n rivier wat op die suidoostelike plato van Mpumalanga, Suid-Afrika ontspring.
Net noord van die Mhlambanyatsi-woonbuurt te Schoemansdal vorm dit 'n linkersytak van die Lomatirivier.

## Eksterne skakel 
* Google-kaart van die Mhlambanyathirivier se monding by Geonames.org (cc-by)

## Verwysings
Geodia nilslindgreni

***Geodia nilslindgreni*** is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem. 

Die spons behoort tot die genus *Geodia* en tot die familie Geodiidae. Die wetenskaplike naam van die spesie is die eerste keer geldig gepubliseer in 2020 deur Van Soest & Hooper.

## Bronne 
* Van Soest, R. (2020). Geodia nilslindgreni. In: Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C.  (2020).  World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=1424184.
* Lindgren, N.G. (1898). Beitrag zur Kenntniss der Spongienfauna des Malayischen Archipels und der chinesischen Meere. *Zoologische Jahrbücher*. Abteilung für Systematik, Geographie und Biologie der Thiere. 11: 283-378, pls 17-20. page(s): 352-353
* Van Soest, R. W. M.; Hooper, J. N. A.; Butler, P. J. (2020). Every sponge its own name: removing Porifera homonyms. *Zootaxa*. 4745(1): 1-93
Mhlambanyathi (lat -25,30, long 31,58)

::*Vir ander riviere met dieselfde naam, sien die dubbelsinnigheidsbladsy by Mhlambanyathi.*

Die **Mhlambanyathirivier** is 'n kort riviertjie in die ooste van Mpumalanga, Suid-Afrika. Dit vloei oos van Afsaal in die suidelike Krugerwildtuin, en is naby die S114-toeristeroete. Die Lwakahlespruit is 'n regtersytak, en dit mond in die Mbiyamitirivier uit.

## Eksterne skakel 
* Google-kaart van die Mhlambanyathirivier se monding by Geonames.org (cc-by)

## Verwysings
Jean-Baptist David

**Jean-Baptist David** (25 Januarie 1801, Lier &#x2013; 24 Maart 1866, Leuven ) was 'n professor in Nederlands en geskiedenis aan die Katolieke Universiteit Leuven.

Jean-Baptist David is in die Belgiese stad Lier gebore. As professor werk hy saam met Jan Frans Willems. Hy was president van die eerste en tweede *Taelcongres* wat taaleenheid tussen Nederland en Vlaandere tot gevolg gehad het. Hy was die redakteur van die eerste verenigde Nederlandse woordeboek wat in 1864 gepubliseer is. Hy het ook verskeie boeke oor die geskiedenis van Vlaandere geskryf, en die eerste moderne uitgawe van Jan van Ruusbroec (5 dele, Maetschappy der Vlaemsche Bibliophilen, Gent, 1858–1868) geproduseer.  Hy is in 1866 in Leuven oorlede.

Die Davidsfonds is ter ere aan hom in 1875 gestig, met die doel om die Vlaamse literatuur, kultuur en geskiedenis te bevorder.

## Bibliografie 
* Vaderlandsche historie (11 volumes) (1842–1866)
** Vaderlandsche historie. Deel 1 (1842–1866)
** Vaderlandsche historie. Deel 2 (1842–1866)
** Vaderlandsche historie. Deel 3 (1842–1866)
** Vaderlandsche historie. Deel 4 (1842–1866)
** Vaderlandsche historie. Deel 5 (1842–1866)
** Vaderlandsche historie. Deel 6 (1842–1866)
** Vaderlandsche historie. Deel 7 (1842–1866)
** Vaderlandsche historie. Deel 8 (1842–1866)
** Vaderlandsche historie. Deel 9 (1842–1866)
** Vaderlandsche historie. Deel 10 (1842–1866)
** Vaderlandsche historie. Deel 11 (1842–1866)
* Geschiedenis van Sint-Albertus van Leuven (1843)
* Geschiedenis van de stad en de heerlykheid van Mechelen (1854)
* Nederduytsche spraekkunst (2 deel, 1833–1835)
* Van Maerlants Rymbybel (4 jaargang 1858-1864)
* Werken van Jan van Ruusbroec (5 deel, 1858–1868), voltooi deur FA Snellaert

## Sien ook 
* Vlaamse literatuur

## Bronne 
* Jean-Baptist David (Nederlands)
* Jean-Baptist David (Nederlands)
* Jean-Baptist David (Nederlands)
Reusepapierblom

Die **reusepapierblom** (*Limonium perezii*) is 'n geharde, immergroen meerjarige plant wat endemies is aan die kus van die Kanariese Eilande en wêreldwyd in tuine voorkom. Dit dra die heel jaar donkerblou, papieragtige blomme aan lang stele.

## Galery 

Limonium perezii 1.jpg
Limonium perezii Zatrwian Pereza 2017-08-06 02.jpg
Limonium perezii 3.jpg
Limonium perezii 4.jpg
PeretzsSealavender.jpg
Mi macir blue 2.jpg

## Bronnelys 
* Plants of the World Online
* *Plante vir probleemplekke* Beeld 17 Oktober 2020
Trujillo

**Trujillo** is 'n Peruaanse stad en die hoofstad van die gelyknamige provinsie en van die departement La Libertad. Dit het die derde grootste bevolking in Peru, met 'n bevolking van 914, 000 inwoners volgens die beraming en projeksie van die INEI, en beslaan 'n oppervlakte van ongeveer 111 km2.

Nagtelike panorama van die Plaza de Armas in Trujillo.|middel|749x749px|raamloos
## Eksterne skakels
Wilderabarber

Die **wilderabarber** (*Acanthus mollis*) is 'n blomplant wat inheems is aan die Middellandse See gebied en gewild in Suid-Afrika is as tuinplant. In Afrika is dit inheems aan Algerië, Marokko en Tunisië. Die plant blom in die laatsomer met wit blomme met malvapers skutblare.

## Subspesies 
Die plant het twee subspesies:
* *Acanthus mollis subsp. mollis*
* *Acanthus mollis subsp. platyphyllus* Murb.

## Bronnelys 
* *Plante vir probleemplekke* Beeld 17 Oktober 2020
* Plants of the World Online
Zambezia (2012)

***Zambezia*** is 'n rekenaar geanimeerde familie-film van 2012 wat deur Wayne Thornley geregisseer is. Dit is die eerste film deur *Triggerfish Animation Studios.*

## Rolverdeling 
* Jeremy Suarez as Kai, die Swerfvalk
* Abigail Breslin as Zoe, die Blouvalk
* Jeff Goldblum as Ajax, die Baardaasvoël
* Leonard Nimoy as Chief Sekhuru, die Visarend
* Samuel L. Jackson as Tendai, die Swerfvalk
* Jenifer Lewis as Gogo, die Saalbekooievaar
* Jim Cummings as Budzo, die Kliplikkewaan
* Noureen DeWulf as Pavi, die Skoorsteenveër
* Tania Gunadi as Tini, die Wewervoëls

## Verwysings 
## Eksterne skakels 
* 
*
Sakemansplant

Die **sakemansplant** (*Justicia capensis*) is 'n plant wat inheems is aan die Oos-Kaap en KwaZulu-Natal in Suid-Afrika. Dit kom ook in Mosambiek, Tanzanië en Kenia voor. In Engels staan dit bekend as *Money Plant*.

## Galery 

Justicia capensis 1DS-II 1-2225.jpg
Justicia capensis 32681572.jpg
Justicia capensis, blomme, Pretoria NBT.jpg
Justicia capensis, loof en blomme, Pretoria NBT.jpg
Justicia capensis 1DS-II 3-4677.jpg
Justicia capensis 1DS-II 3-4456.jpg

## Bronnelys 
* REDLIST Sanbi
* Plants of the World Online

## Eksterne skakels
Coast of Skeletons

***Coast of Skeletons*** is 'n 1965 Britse-Suid-Afrikaanse avontuurfilm, geregisseer deur Robert Lynn en met Richard Todd en Dale Robertson in die hoofrolle. Dit is 'n vervolg op die 1963-film *Death Drums Along the River*, en net soos die film gebruik dit die karakters uit Edgar Wallace se roman *Sanders of the River* uit 1911 en Zoltán Korda se film uit 1935 gebaseer op die roman, maar in 'n totaal ander verhaal geplaas. *Coast of Skeletons* is in Duitsland vrygestel as *Sanders und das Schiff des Todes* (Sanders en die doodskip).

## Storielyn 
Na die onafhanklikheid ontslaan die naamlose Britse kolonie  vir kommissaris Harry Sanders waar hy al jare werk as deel van die Britse polisiemag. Sanders keer dus terug na Londen, waar hy werk kry by 'n versekeringsmaatskappy, wat wil hê dat hy toesig moet hou oor 'n projek om diamante in die vlak waters buite Suidwes-Afrika te bagger.

Sanders vind hom gou ingetrek in 'n web van versekeringsbedrog, 'n geheime soektog na die Tweede Wêreldoorlog-goudstawe en 'n wedywerende liefdesdriehoek tussen 'n flambojante Amerikaanse diamantprospekteur, 'n voormalige Duitse U-boot-bevelvoerder in diens van die Amerikaner en die Duitser se baie jong vrou.

## Rolverdeling 
*Richard Todd as Kommissaris Harry Sanders
*Dale Robertson as A.J. Magnus
*Heinz Drache as Janny von Koltze
*Marianne Koch as Helga
*Elga Andersen as Elisabeth von Koltze
*Derek Nimmo as Tom Hamilton
*Gabriel Bayman as Charlie Singer
*George Leech as Carlo Seton
*Gordon Mulholland as Mr. Spyker
*Josh du Toit as Hajo Petersen
*Dietmar Schönherr as Piet van Houten

## Eksterne skakels 
*